
Narva Linnavolikogu 02.11.2006 otsuse nr 181

„Riigihanke “Ühistransporditeenus Narva avalikel bussiliinidel” 

avatud pakkumismenetluse läbiviimine” kehtetuks tunnistamine 
1. Asjaolud ja menetluse käik

Narva Linnavolikogu 02.11.2006 otsusega nr 181 kuulutati välja riigihanke “Ühistransporditeenus Narva avalikel bussiliinidel” avatud pakkumismenetlus ühistransporditeenuse osutamiseks Narva avalikel bussiliinidel ajavahemikuks 01.01.2007.a - 31.12.2011.a vastavalt pakkumise kutsele.

Riigihanke “Ühistransporditeenus Narva avalikel bussiliinidel” pakkumise kutse dokumentide punktis 2.4.6 oli sätestatud, et „pakkuja kvalifitseerimise eelduseks on, et pakkumisele lisatud busside registreerimistunnistuste kohaselt ei ole 40% pakkuja poolt avaliku teenindamise lepingu täitmiseks kasutatavatest bussidest vanemad kui 3 aastat arvates esmaregistreerimise kuupäevast.”

Sellise vanusepiirangu kohaldamine bussidele on vastuolus Eestis kehtivate tehniliste nõuetega bussidele, mida kasutatakse sõitjateveoks avalikel bussiliinidel. Kehtivad nõuded ei sisalda eelnimetatud vanusepiiranguid. 

Riigihangete seaduse §-des 31 ja 34 on ära toodud nõuded, mida kohaldatakse pakkuja kvalifikatsiooni ja tehnilise kompetentsuse kontrollimiseks. Nendes seadusenormides puuduvad samuti tingimused, mille alusel võiks piirata pakkuja õigust kasutada teenuse osutamiseks busse, mis  on vanemad kui 3 aastat arvates esmaregistreerimise päevast. Eelnimetatud busside vanusepiirang kitsendab pakkujate õigusi võrreldes kehtiva seadusandlusega.

Ebakorrektse tingimuse olemasolu pakkumise kutses rikub RHS § 6 sätestatud isikute võrdse kohtlemise põhimõtet.

Arvestades, et juba riigihanke „Ühistransporditeenus Narva avalikel bussiliinidel” pakkumismenetluse alguses esines vastuolu kehtiva seadusandlusega, on isikute võrdse kohtlemise põhimõtte järgimiseks vajalik tunnistada antud riigihanke pakkumismenetlus kehtetuks, viia pakkumise kutse dokumendid seadusnõuetega vastavusse ning kuulutada välja uus pakkumismenetlus. 

Eelnimetatud pakkumismenetluse kehtetuks tunnistamiseks on vaja tunnistada kehtetuks Narva Linnavolikogu 02.11.2006 otsus nr 181 „Riigihanke “Ühistransporditeenus Narva avalikel bussiliinidel” avatud pakkumismenetluse läbiviimine”.

2. Õiguslikud alused
Vastavalt RHS § 8 lg 2 punktile 3 pakkumismenetluse lõppemise aluseks on pakkumismenetluse kehtetuks tunnistamine.

RHS §-des 31 ja 34 pole ette nähtud vanusepiirangute kohaldamist tehnilistele vahenditele, mida pakkuja kasutab teenuste osutamiseks. Seoses sellega on riigihanke “Ühistransporditeenus Narva avalikel bussiliinidel” pakkumise kutse dokumentide punktis 2.4.6 toodud nõue „pakkuja kvalifitseerimise eelduseks on, et pakkumisele lisatud busside registreerimistunnistuste kohaselt ei ole 40% pakkuja poolt avaliku teenindamise lepingu täitmiseks kasutatavatest bussidest vanemad kui 3 aastat arvates esmaregistreerimise kuupäevast” ebaseaduslik.

HMS § 64 lg 2 kohaselt haldusorgan otsustab haldusakti kehtetuks tunnistamise kaalutlusõiguse kohaselt.

. 

3. Otsus

3.1. Tunnistada kehtetuks Narva Linnavolikogu 02.11.2006 otsus nr 181 „Riigihanke “Ühistransporditeenus Narva avalikel bussiliinidel” avatud pakkumismenetluse läbiviimine”.

3.2. Tunnistada kehtetuks ja lõpetada riigihanke “Ühistransporditeenus Narva avalikel bussiliinidel” pakkumismenetlus.

4. Otsuse vaidlustamine

Halduskohtumenetluse seadustiku  § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

5. Rakendussätted 
Otsus jõustub seaduses sätestatud korras.
Larissa Olenina

Narva Linnavolikogu 02.11.2006 otsuse nr 181

„Riigihanke “Ühistransporditeenus Narva avalikel bussiliinidel” 

avatud pakkumismenetluse läbiviimine” kehtetuks tunnistamine 
Narva Linnavalitsus võtab vastu protokollilise otsuse:

1. Nõustuda otsuse eelnõuga „Narva Linnavolikogu 02.11.2006 otsuse         nr 181 „Riigihanke “Ühistransporditeenus Narva avalikel bussiliinidel” avatud pakkumismenetluse läbiviimine” kehtetuks tunnistamine”.

2. Volitada Narva Linnavalitsuse Linnavara- ja Majandusameti direktori kt Arkadi Nikolajevi´t nimetatud küsimus Narva Linnavolikogus ette kandma.
Tarmo Tammiste 

